|  |  |  |
| --- | --- | --- |
| **CURTEA SUPREMĂ DE JUSTIŢIE****A REPUBLICII MOLDOVA** | **Descriere: gstema** | **THE SUPREME COURT OF JUSTICE** **OF THE REPUBLIC OF MOLDOVA** |
| mun. Chişinău, str. M. Kogălniceanu, nr.70, Republica Moldova, MD-2009, tel. (+ 373 22) 22 15 47, tel./fax:(+ 373 22) 22 52 27, e-mail: info@csj.md |  | Chişinău, M. Kogalniceanu 70 street, Republic of Moldova, MD-2009, tel. (+373 22) 22 15 47, tel./ fax: (+373 22) 22 52 27, e-mail: info@csj.md |

**D I S P O Z I Ţ I E**

21 iunie 2018 nr.68

***cu privire la programul de lucru***

***pentru data de 24 iunie 2018***

În conformitate cu Dispoziţia Consiliului Superior al Magistraturii nr.69 din 18 iunie 2018 cu privire la activitatea unor instanţe judecătoreşti în ziua de 24 iunie 2018 în legătură cu desfăşurarea alegerilor locale noi în Adunarea Populară a Găgăuziei de la circumscripţia electorală nr.10 din oraşul Vulcăneşti; în conformitate cu art. 67 şi 68 din Codul electoral şi Legii contenciosului administrativ, instanţele judecătoreşti examinează contestaţiile şi litigiile electorale nu mai târziu de ziua alegerilor, iar conform art.73 alin.(5) din Codul electoral, programul instanţelor de judecată trebuie organizat astfel încât contestaţiile să poată fi depuse şi examinate fără întârziere.

Ţinând cont de cele menţionate şi conducându-mă de prevederile art. 7 alin. (2) din Legea cu privire la Curtea Supremă de Justiţie,

D I S P U N:

1. Ziua de 24 iunie 2018 se declară zi lucrătoare pentru preşedintele Curţii Supreme de Justiţie, vicepreşedintele şi judecătorii Curţii Supreme de Justiţie şi asistenţii judiciari din cadrul Colegiului civil, comercial şi de contencios administrativ.

2. Contestaţiile în materie electorală depuse la instanţele de judecată în ziua de 24 iunie 2018 se vor repartiza judecătorilor, în mod aleatoriu, prin intermediul Programului Integrat de Gestionare a Dosarelor.

3. Vicepreşedintele Curţii Supreme de Justiţie, Vieru Tatiana, preşedinte al Colegiului civil, comercial şi de contencios administrativ va numi câte un asistent al judecătorului şi câte o persoană responsabilă de înregistrarea şi repartizarea contestaţiilor din cadrul secţiei documentare procesuală a cauzelor civile, comerciale şi de contencios administrativ şi din secţia evidenţă procesuală a cauzelor civile, comerciale şi de contencios administrativ, care se vor prezenta la serviciu în ziua susmenţionată, precum şi un angajat al serviciului expediţie şi biroului de audienţă, responsabili de gestiunea cauzelor civile, comerciale şi de contencios administrativ.

4. Se dispune şefului Secretariatului să asigure prezenţa la serviciu şi a angajaţilor din Serviciul administrativ, activitatea căror este necesară pentru funcţionarea instanţei în ziua de 24 iunie 2018.

5. Se stabileşte că angajaţii care vor lucra în ziua de 24 iunie 2018 vor beneficia, la solicitare, de concediu suplimentar, 1 zi, pe care îl vor putea utiliza până la finele anului 2018.

6. A informa despre prezenta dispoziţie judecătorii şi persoanele responsabile numite, contra semnătură şi a o publica pe site-ul [www.csj.md](http://www.csj.md).

7. Controlul executării prezentei dispoziţii se dispune vicepreşedintelui Curţii Supreme Vieru Tatiana, preşedinte al Colegiului civil, comercial şi de contencios administrativ şi şefului Secretariatului Gamurar Fatima.

**Preşedinte-interimar Tatiana Vieru**